**Ministru kabineta noteikumu projekts “Grozījumi Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus”” (turpmāk – Noteikumu projekts) sagatavots pēc Ekonomikas ministrijas iniciatīvas, pamatojoties uz Latvijas Būvuzņēmēju partnerības 2020.gada 25.novembra vēstuli Nr. *IZ-2020-11/01* ar ierosinājumu veikt grozījumus Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus” (turpmāk – Noteikumi Nr.92 ) 8.1 1.punktā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Noteikumu Nr. 92 8.1 punktā noteikts, ka par darba aizsardzības koordinatoru projekta izpildes posmā ir tiesīga būt persona, kura: 1) ir ieguvusi augstāko izglītību darba aizsardzībā vai 2) persona, kura papildus zināšanām darba aizsardzībā ir ieguvusi būvspeciālista sertifikātu gan būvdarbu vadīšanā, gan būvuzraudzībā, proti, gramatiski tulkojot minēto tiesību normu, būvspeciālistam nepieciešami ir divi atšķirīgi sertifikāti. Vēsturiski būvdarbu vadīšana un būvuzraudzība bija apvienota vienā būvspeciālista sertifikātā, savukārt atbilstoši šobrīd spēkā esošajiem 2018.gada 20.marta Ministru kabineta noteikumiem Nr.169 “Būvspeciālistu kompetences novērtēšanas un pastāvīgās prakses uzraudzības noteikumi” dažādu veidu būvdarbu vadīšana **un** būvuzraudzība ir nodalīta un katrā no darbības jomām ir dažādi sertifikāti. Līdz ar to, mainot būvspeciālistu sertifikācijas kārtību (tai skaitā prasības attiecībā uz praktisko pieredzi) un neaktualizējot Noteikumus Nr. 92, ir izveidojusies situācija, kas ievērojami samazina to personu loku, kuras ir tiesīgas būt par darba aizsardzības koordinatoriem projekta izpildes posmā, lai gan tām ir specifikas zināšanas par būvniecības procesiem. Vienlaicīgi, Noteikumu Nr. 92 7.1 punktā noteikts, ka par darba aizsardzības koordinatoru projekta sagatavošanas posmā, var būt persona, kas, papildus zināšanām darba aizsardzībā, normatīvajos aktos noteiktajā kārtībā ir saņēmusi arhitekta prakses sertifikātu **vai** būvprakses sertifikātu. Tādējādi veikti grozījumi Noteikumu Nr. 92 8.1 1. punktā un tas izteikts šādā redakcijā:“8.1 1. normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas **vai** būvuzraudzības jomā un atbilst vismaz vienai no šādām prasībām”. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba aizsardzības koordinatori. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem ir nodrošināta iespēja iepazīties, izteikt viedokli un tikt uzklausītiem saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu un 7.4.1apakšpunktu, nodrošinot iespēju laika periodā no š.g. 28.aprīļa -12.maijam rakstiski sniegt viedokli. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2021. gada 28.aprīlī tiks ievietoti Ekonomikas ministrijas tīmekļvietnē un Ministru kabineta tīmekļvietnē, sadaļā “Sabiedrības līdzdalība” https://www.em.gov.lv/lv/diskusiju-dokumenti/,aicinot sabiedrības pārstāvjiem rakstveidā sniegt viedokli par noteikumu projektu līdz š.g. 12.maijam. |
| 3. | Sabiedrības līdzdalības rezultāti | Sabiedrības pārstāvju izteiktie priekšlikumi tiks izskatīti un ietverti normatīvajā aktā pirms Noteikumu projekta iesniegšanas Valsts sekretāru sanāksmē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē esošās pārvaldes funkcijas un institucionālo struktūru, jo īstenošana tiks veikta esošo institūciju un cilvēkresursu ietvaros. Papildu cilvēkresursi un finanšu līdzekļi nav nepieciešami, jaunas institūcijas netiek veidotas, kā arī netiek likvidētas esošās. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Lagzdiņa 67013155

Dace.Lagzdina@em.gov.lv